หุ้นเช้า31ก.ค.ปิดบวก0.21จุด
ตลาดหุ้นภาคเช้าวันที่ 31 ก.ค.ปิดตลาดที่ระดับ 1,193.53 จุด เพิ่มขึ้น 0.21 จุด มูลค่าการซื้อขาย 10,111 ล้านบาท
31 ก.ค. 2555

ตลาดหุ้นภาคเช้าวันที่ 31 ก.ค.ปิดตลาดที่ระดับ 1,193.53 จุด เพิ่มขึ้น 0.21 จุด มูลค่าการซื้อขาย 10,111 ล้านบาท 




ตลาดหุ้นวันที่ 31 ก.ค. เปิดตลาดบวกค่อนข้างสูง แต่หลังจากนั้นแกว่งตัวลดลงแต่ก่อนปิดตลาดมีการซื้อกลับในกลุ่มหุ้นธนาคารพาณิชย์ จนดันให้ดัชนีหุ้นกลับมาบวกเล็กน้อยก่อนปิดตลาดที่ระดับ 1,193.53 จุด เพิ่มขึ้น 0.21 จุด หรือ 0.02% มูลค่าการซื้อขาย 10,111 ล้านบาท 
บล.กรุงศรี  ระบุว่า นักลงทุนติดตามการประชุมธนาคารกลางสหรัฐ(เฟด) ที่จะมีขึ้นระหว่างวันที่ 31 ก.ค. – 1 ส.ค. นี้ ซึ่งต้องติดตามทิศทางเศรษฐกิจสหรัฐรวมทั้งเฟดอาจมีมาตรการผ่อนคลายเพิ่มเติม เช่น การปรับลดอัตราดอกเบี้ยให้แก่สถาบันการเงินสำหรับการนำเงินมาฝากไว้กับเฟด จากปัจจุบัน 0.25% ลดเหลือ0% รวมทั้งความเป็นไปได้ในการทำ QE 3 
ทั้งนี้ ปัจจัยเศรษฐกิจต่างประเทศยังเป็นปัจจัยชี้นำตลาด โดยเฉพาะการที่ตลาดคาดหวังต่อสหรัฐ และยุโรปที่จะมีมาตรการใหม่เพิ่มเติมในการกระตุ้นเศรษฐกิจ ส่วนปัจจัยในประเทศเป็นปัจจัยรอง ซึ่งอยู่ในช่วงการรายงานผลประกอบการไตรมาส 2 ของปี 2555 โดยมองกรอบการเคลื่อนไหวที่ 1188-1196 
ฝ่ายวิจัยยังคงให้ความสำคัญกับดัชนี ที่ระดับ 1,175 จุด เพราะหากตลาดปรับตัวลดลงต่ำกว่านี้ ความเสี่ยงทางลงจะเกิดขึ้นในกรอบล่างที่ 1175-1162 จุดกรณีนี้ แนะนำให้ขายทำกำไรสั้น หรือรอจังหวะเข้าซื้อกลับเมื่ออ่อนตัว โดยให้สะสมหุ้นปัจจัยพื้นฐานดี
ขณะที่ บล.ทิสโก้ ระบุว่า ดัชนีหุ้นไทยแกว่งตัวลบแต่ไม่มาก นักลงทุนรอดูข้อมูลเศรษฐกิจเดือนมิ.ย. นี้ ซึ่งธนาคารแห่งประเทศไทย(ธปท.) จะมีการรายงานตัวเลขในภาคบ่าย
5 อันดับหุ้นที่มีการซื้อขายสูงสุด 
1.KTB ปิดที่ 16.40 บาท เพิ่มขึ้น 0.10 บาท หรือ 0.61% มูลค่าการซื้อขาย 709 ล้านบาท 2.KBANK ปิดที่ 174.50 บาท เพิ่มขึ้น 2.50 บาท หรือ 1.45% มูลค่าการซื้อขาย 662 ล้านบาท 3.SCC ปิดที่ 329 บาท เพิ่มขึ้น 3 บาท หรือ 0.92% มูลค่าการซื้อขาย 559 ล้านบาท 4.BBL ปิดที่ 194.50 บาท เพิ่มขึ้น 0.50 บาท หรือ 0.26% มูลค่าการซื้อขาย 444 ล้านบาท 5.SCB ปิดที่ 159 บาท เพิ่มขึ้น 1 บาท หรือ 0.63% มูลค่าการซื้อขาย 425 ล้านบาท